Procesul verbal al ședinței din data de 17.11.2015
Ședința a fost condusă de Manager General, Dr. Grasu Alis. 
Ședința a început cu o prezentare de medicamente ținută de reprezentatul medical al firmei Hypericum, dr. Stela Richițeanu. S-au prezentat medicamentele Noradrenalină, Droperidol, Nicardipină, Nalbufină.
Dr. Grasu Alis a analizat stadiul pregătirii profesionale. Ultima temă abordată a fost Trauma. S-a stabilit ca pana pe 20.12.2015 sa se termine planul de pregatire.
Ing. Pelteacu Dan a anunțat stadiul în care se află schimbarea anvelopelor de iarnă pentru autosanitare. 11 mașini necesită un set de anvelope speciale care nu s-au achizitionat inca pentru ca nu s-a prezentat nimeni la proceduri . Se asteapta livrarea anvelopelor deja comandate si pana la sfarsitul saptamanii viitoare toate ambulantele vor avea anvelope de iarna. De asemenea, ing. Pelteacu Dan a anunțat că se depun eforturi ca în cel mai scurt timp să se realizeze ITP-urile și inventarierea autosanitarelor. Doamna Alis Grasu a insitat pentru inlocuirea de urgenta a  anvelopelor de vara cu cele de iarna. 
De asemenea s-a discutat despre planificarea concediului de odihna pe anul 2016, care  este obligatorie.
S-a discutat despre autosanitarele aflate in service. In perioada aceasta au fost mai putine ambulante in service.
Ca urmare a tragicului eveniment de la Clubul “Colectiv”, echipajele care au intervenit la locul incendiului au primit consiliere psihologica, mentionandu-se ca au fost trei  runde de astfel de sedinte de consiliere psihologica iar programul va continua pana in  data de 31 decembrie 2015.
In luna decembrie 2015 toti sefii de microstatii vor fi numiti gestionari.

Dr. Grasu Alis a anunțat că din data de 2 decembrie vor demara ședințele de la microstații. A stabilit împreună cu șefii de microstații și substații data și ora la care acestea vor avea loc.

În continuare s-au discutat problemele administrative ale microstațiilor. Dr. Grasu Alis a anunțat că toate vestiarele de la microstațile ce au dulapuri cu o vechime mai mare de 15 ani vor fi schimbate cu dulapuri noi daca  au si referatele de inlocuire intocmite.

Așa cum s-a convenit pentru ședințele săptămânale, au fost predate Directorului Medical de către fiecare microstație situațiile STEMI, resuscitări și intubări.

În finalul ședinței caietele de control de la microstații au fost analizate și semnate de managerul general.

